టెల్కోల బండారం బయటపెట్టిన కాగ్న్యూఢిల్లీ: భారతి ఎయిర్టెల్, వొడాఫోన్, ఐడియాతో పాటు మూడు ప్రైవేటు టెలికాం సంస్థలు గత ఐదేళ్ల కాలంలో తమకు వచ్చిన ఆదాయాలను 61 వేల కోట్ల రూపాయల మేరకు తగ్గించి చూపడం ద్వారా ప్రభుత్వానికి చట్టపరంగా అందాల్సిన 7700 కోట్ల రూపాయలు ఎగవేశారని కాగ్ నిగ్గు తేల్చారు. దానికి తోడు వారు ఎగవేసిన సొమ్ముపై 4531.62 కోట్ల రూపాయలు వడ్డీ రూపంలో చెల్లించాల్సి ఉంటుందని కాగ్ నివేదిక పేర్కొంది. 2010-11 నుంచి 2014-15 ఆర్థిక సంవత్సరాల మధ్య టెల్కోలు ఈ అవకతవకలకు పాల్పడ్డాయని తెలిపింది. తమ పంపిణీదారులకు ఇచ్చిన కమిషన్లు, డిస్కౌంట్లు, పోస్ట్ పెయిడ్ కస్టమర్లకు అందించిన ఉచిత టాక్టైమ్, డిస్కౌంట్లలో సద్దుబాట్లు చేయడం ద్వారా టెల్కోలు ఈ అవకతవకలకు పాల్పడ్డాయని ఆ నివేదికలో తెలిపారు. అలాగే మౌలిక వసతులు పంచుకోవడం ద్వారా లభించిన ప్రయోజనాన్ని తగ్గించి చూపడంతో పాటు ఫారెక్స్ లాభాలు, వడ్డీ ఆదాయం, పెట్టుబడుల విక్రయం ద్వారా సమకూరిన ఆదాయాలను కూడా లెక్కల్లో చూపలేదని తేల్చారు.
telcola bandaram bayatapettina kagnyudilli: bhaarati airtel, vodaphon, aidiatho paatu moodu praivetu telicom samsthalu gatha aidella kaalamlo tamaku vachina aadaayaalanu 61 vela kotla roopaayala meraku tagginchi chuupadam dwara prabhutvaaniki chattaparamgaa andaalsina 7700 kotla roopaayalu egavesaarani kag niggu telchaaru. daaniki thodu vaaru egavesina sommupai 4531.62 kotla roopaayalu vaddi roopamlo chellinchaalsi untundani kag nivedika perkondi. 2010-11 nunchi 2014-15 aardhika samvatsaraala madhya telkolu ee avakatavakalaku palpaddayani telipindi. tama pampineedaarulaku ichina kamishanlu, discountlu, post paid kastamarlaku andinchina uchita tactime, discountlalo saddubaatlu cheyadam dwara telkolu ee avakatavakalaku palpaddayani aa nivedikalo telipaaru. alaage moulika vasatulu panchukovadam dwara labhinchina prayojanaanni tagginchi chuupadamtho paatu farrex labhalu, vaddi aadaayam, pettubadula vikrayam dwara samakuurina aadaayaalanu kuudaa lekkallo chuupaleedani telchaaru.